
PRIOPĆENJE ZA MEDIJE

TRAVANJ NA MAXU

Zagreb, 1. travnja 2025.

Travanj na Max streaming platformu donosi drugu sezonu HBO Original serije „The Last of Us“, zatim premijeru nagrađivane Max Original serije „Komičari“ kao i posljednju sezonu serije „Sluškinjina priča“. Od filmova izdvajamo avanturistički film „Dungeons & Dragons: Čast lopova“ i sportsku dramu „Dječaci u čamcu“ redatelja Georgea Clooneyja.


THE LAST OF US  (The Last of Us S2)
MAX PREMIJERA: 14. travnja
HBO PREMIJERA: 14. travnja u 20:00
2025 | HBO Original | 2. sezona
Nakon 5 godina mira prošlost sustiže Joela i Ellie uvlačeći ih u međusobni sukob i svijet još opasniji i nepredvidljiviji od onog koji su ostavili za sobom. Druga sezona imat će sedam epizoda, a u glavnim ulogama su Pedro Pascal, Bella Ramsey, Gabriel Luna, Rutina Wesley, Kaitlyn Dever, Isabela Merced, Young Mazino, Ariela Barer, Tati Gabrielle, Spencer Lord, Danny Ramirez, Jeffrey Wright i Catherine O’Hara.

KOMIČARI  (Hacks S4)
MAX PREMIJERA: 11. travnja
2025 | Max Original | 4. sezona
Četvrta sezona imat će deset epizoda, a napetost raste dok Deborah i Ava nastoje pokrenuti svoj kasnonoćni show i time ući u povijest. U glavnim ulogama su šesterostruka dobitnica nagrade Emmy i nominirana za Tony nagradu, Jean Smart, tri put nominirana za nagradu Emmy i dobitnica Critics Choice Awarda, Hannah Einbinder.

SLUŠKINJINA PRIČA (The Handmaid's Tale S6)
MAX PREMIJERA: 8. travnja
2025 | MGM | 4. sezona
U posljednjoj sezoni serije „Sluškinjina priča", Junein nepopustljivi duh i odlučnost povlače je natrag u borbu da sruši Gilead. Luke i Moira pridružuju se otporu. Serena pokušava reformirati Gilead dok se zapovjednik Lawrence i teta Lydia obračunavaju s onim što su učinili, a Nick se suočava s izazovnim testovima karaktera. Ovo posljednje poglavlje Juneinog putovanja naglašava važnost nade, hrabrosti, solidarnosti i otpornosti u potrazi za pravdom i slobodom. U glavnim ulogama su Elisabeth Moss, Yvonne Strahovski, Bradley Whitford, Max Minghella, Ann Dowd, O.T. Fagbenle, Samira Wiley, Madeline Brewer, Amanda Brugel, Sam Jaeger, Ever Carradine i Josh Charles.

POKUS II (The Rehearsal S2)
MAX PREMIJERA: 8. travnja
2025 | HBO Original | 2. sezona
„Pokus“prati putovanje jednog čovjeka kako bi smanjio neizvjesnosti svakodnevnog života. S graditeljskom ekipom, legijom glumaca i naizgled neograničenim resursima, Fielder pomaže običnim ljudima da se pripreme za najveće životne trenutke tako što ih "uvježbava" u pomno osmišljenim simulacijama vlastitog dizajna. U 2. sezoni, hitnost Fielderova projekta raste jer on odlučuje usmjeriti svoje resurse na problem koji utječe na sve nas.

BRETT GOLDSTEIN: THE SECOND BEST NIGHT OF YOUR LIFE (Brett Goldstein: The Second Best Night Of Your Life)
MAX PREMIJERA: 26. travnja
2025 | HBO Original | Stand-Up Specijal
Ovaj stand-up izvodi, piše i izvršno producira Brett Goldstein, režiser i izvršni producent je Jeff Tomsic, uz izvršne producente Matthewa Vaughna i Molly Mandel.

ČISTAČICA (The Cleaning Lady S4)
MAX PREMIJERA: 1. travnja
2025 | Warner Series | 4. sezona
U četvrtoj sezoni „Čistačice“, Thony donosi hrabru odluku da zamijeni svoju uniformu čistačice za kirurško pripravništvo u maloj državnoj bolnici, otvarajući si novi put do stjecanja državljanstva za sebe i svojeg sina.

GEORGIEJEV I MANDYN PRVI BRAK (Georgie & Mandy's First Marriage)
MAX PREMIJERA: 3. travnja
2024 | Warner Series | komedija | 1. sezona
Pratite Georgieja i Mandy dok podižu svoju mladu obitelj u Teksasu i suočavaju se s izazovima odrasle dobi, roditeljstva i braka.

DJEČACI U ČAMCU (The Boys In The Boat)
MAX PREMIJERA: 11. travnja
HBO PREMIJERA: 13. travnja u 20:00
2023 | sportska drama | film 
Film redatelja Georgea Clooneyja govori o veslačkom timu Sveučilišta Washington 1936. koji se natjecao za zlato na Ljetnim olimpijskim igrama u Berlinu. Ova inspirativna istinita priča prati skupinu autsajdera na vrhuncu Velike depresije dok bivaju gurnuti u središte pozornosti i bore se protiv elitnih suparnika iz cijelog svijeta.

DUNGEONS & DRAGONS: ČAST LOPOVA (Dungeons & Dragons: Honor Among Thieves)
MAX PREMIJERA: 18. travnja
HBO PREMIJERA: 20. travnja u 20:00
2023 | avantura | film 
Šarmantni lopov i skupina neočekivanih pustolova poduzimaju epsku pljačku kako bi vratili izgubljenu relikviju, ali stvari krenu opasno po zlu kada se sukobe s pogrešnim ljudima u ovoj urnebesnoj i akcije prepunoj pustolovini.

RICKY STANICKY (Ricky Stanicky)
MAX PREMIJERA: 18. travnja
HBO PREMIJERA: 19. travnja u 20:00
2024 | komedija | film 
Kada šala trojice prijatelja iz djetinjstva pođe po zlu, oni izmisle imaginarnog Rickyja Stanickyja kako bi se izvukli iz nevolje! Dvadeset godina poslije i dalje upotrebljavaju nepostojećeg Rickyja kao alibi za svoje nezrelo ponašanje. Kad njihove obitelji posumnjaju i zatraže da upoznaju legendarnoga g. Stanickyja, trio krivaca odluči unajmiti propaloga glumca i imitatora slavnih da mu udahne život.

PRVA KLASA (Upgraded)
MAX PREMIJERA: 24. travnja
HBO PREMIJERA: 24. travnja u 20:00
2024 | komedija | film 
Ambicioznu umjetničku pripravnicu Anu njezin šef neočekivano unapređuje u prvu klasu na poslovnom putovanju u London u zadnji tren. Udobno se smjestivši u kabini prve klase, upoznaje zgodnog i bogatog Williama i odluči živjeti fantaziju malo dulje nego što bi trebala.

STRANCI (All Of Us Strangers)
MAX PREMIJERA: 25. travnja
HBO PREMIJERA: 26. travnja u 20:00
2023 | drama | film 
Potresna priča o ljubavi, obitelji i duhovima naše prošlosti. Kad se Adam poveže s misterioznim susjedom, to potakne stvari koje je dugo blokirao. Ubrzo se vraća u dom iz djetinjstva, gdje naizgled žive njegovi roditelji, 30 godina nakon što su umrli. Upozorenje: neke scene blještavih svjetala u ovom filmu mogu utjecati na fotoosjetljive gledatelje.

PEARL (Pearl)
MAX PREMIJERA: 25. travnja
HBO PREMIJERA: 25. travnja u 20:00
2023 | horor | film 
Redatelj Ti West ponovno režira Miju Goth u ovom technicolorom inspiriranom dijelu sage strave "X" koja prati priču o podrijetlu Pearl, legendarne i požudne zlikovke iz prvog filma. Zarobljena u svjetovnom životu na izoliranoj farmi svoje obitelji, sa svojim bolesnim ocem i nadmoćnom majkom, Pearl vidi kako se njezine ambicije, iskušenja i potiskivanja sudaraju i guraju je do ruba ludila dok pokušava ostvariti glamur kakav je vidjela u filmovima.

DUBINA (The Deep)
MAX PREMIJERA: 25. travnja
CINEMAX PREMIJERA: 4. svibnja u 20:00
1977 | avantura | film 
U podvodnoj pustolovini „Dubina“ Nick Nolte i Jacqueline Bisset igraju Davida i Gail, par koji se odmara na slikovitim Bermudima gdje većinu svog slobodnog vremena provode u ronjenju s bocama tražeći izgubljena blaga skrivena u oceanu. Kada naiđu na „Goliatha“, olupinu broda u kojoj se nalazi velika količina droge, ubrzo postanu meta zlokobnoga kriminalnog bosa, Henrija Clochea. Uz pomoć osobena lokalnog lovca na blago Romera Treecea, David i Gail odluče pomrsiti račune Clocheu i njegovoj bandi ubojica.

BUDI OBAZRIV (Go Gently)
MAX PREMIJERA: 22. travnja
2024 | dokumentarni | Reality TV
Bonnie Wright i Pattie Gonia kreću na putovanje puno otkrića dok putuju slikovitim cestama od L. A.-a do Portlanda kako bi saznale kako zajednice na toj ruti inspiriraju ekološke prakse u načinu na koji jedemo, kupujemo i putujemo. Od svakodnevnih postupaka do velikih skupnih inicijativa, Bonnie i Pattie sudjeluju u aktivnostima i iskustvima na svom putovanju kako bi istaknule kako svi možemo pomoći planetu na jedinstvene i zanimljive načine dok se pritom brinemo o sebi.

PRINC IZ BEL AIRA: PONOVNO ZAJEDNO (The Fresh Prince of Bel-Air Reunion)
MAX PREMIJERA: 22. travnja
2020 | dokumentarni
Glumačka ekipa Princa s Bel-Aira ponovno se okuplja za posebnu proslavu 30. obljetnice kultne serije – večer ispunjenu smijehom, glazbom, plesom i gostima iznenađenja.

DEVET TIJELA U MRTVAČNICI U MEKSIKU (Nine Bodies in a Mexican Morgue)
MAX PREMIJERA: 17. travnja
2025 | kriminalistički triler | serija | 1. sezona
Ovaj jedinstveni krimić otkriva bizarnu zagonetku. Zrakoplov u kojem je bilo osam putnika, pilot i stjuardesa, srušio se u meksičkoj džungli. Devet tijela izvučeno je i smješteno u mrtvačnicu... Ali ispostavilo se da je samo jedno od njih poginulo u nesreći. Preživjeli su ubijeni, svaki na drukčiji način. Ali tko ih je ubio? I zašto?

POD SVJETLIMA REFLEKTORA: CARRIE FISHER I DEBBIE REYNOLDS (Bright Lights: Starring Carrie Fisher and Debbie Reynolds)
MAX PREMIJERA: 3. travnja
2016 | biografski dokumentarac | HBO Original
Pogled iznutra na dvije burne holivudske legende veće od života: 83-godišnju Debbie Reynolds i njezinu kćer Carrie Fisher prožet opsežnim osobnim arhivom koji je tijekom godina skupljao Debbien sin Todd.


O tvrtki Warner Bros. Discovery 
Warner Bros. Discovery vodeća je globalna tvrtka iz područja medija i zabave koja stvara i distribuira najdiferenciraniji i najpotpuniji svjetski portfelj sadržaja na području televizije, filma, streaminga i gaminga. Prisutan u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta putem svojih kultnih brendova i proizvoda koji uključuju: Discovery Channel, Max, discovery+, CNN, DC, TNT Sports, Eurosport, HBO, HGTV , Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite www.wbd.com.

